'जब आगे बढ़े तो कई समस्या सामने आयी। पहले तो हमें लगा था कि यहाँ भुगतान की समस्याएं हैं, लेकिन फिर मालूम हुआ कि लॉजिस्टिक्स भी बड़ी समस्या है। हालाँकि बड़े पेमेंट गेटवेज़ आ गये थे, फिर भी वे 20 से 30 हज़ार रुपये एक बार के लिए चार्ज करते थे। उसके बाद 3 प्रतिशत अलग से लेते थे। हमने तय किया कि हम पेमेंट गेटवे की में इस तरह के चलन को कम करेंगे। हमने पेमेंट गेटवेज़ के सामने प्रस्ताव रखा कि हम मर्चेंट देंगे, ज्यादा मर्चेंट से कमिशन कमाइए, लेकिन पैसे मत लीजिए। हालाँकि हमने निवेश के तौर पर 20 से 50 अकाउँट के लिए पैसे दिये। आज देश में 28 पेमेंट गेटवेज़ हैं, जिनमें से तीन के साथ हमारी पार्टनरशिप है। दूसरी समस्या शिपमेंट की थी। फेडेक्स, फर्स्ट फ्लाइट, डीटीडीसी, वहाँ शिपमेंट की पद्धति सरकारी कार्यालयों की तरह थी। उस समस्या के समाधान के लि शिपरॉकेट के नाम से सेवा शुरू की और आज यह सबसे बड़ी कंपनी बन गयी है।'